**Военно-окръжна прокуратура –София**



***гр. София, ул. „Позитано” 24А, тел.: 02 / 921 60 61, факс: 981 93 49***

**ВОЕННО-ОКРЪЖНА ПРОКУРАТУРА – СОФИЯ**

на основание Заповед № РД-08-790/16.09.2025г.

на административния ръководител – военно-окръжен прокурор

**О Б Я В Я В А :**

**КОНКУРС за заемане на 1 щ.бр. за съдебен служител на длъжност „младши специалист-счетоводител” в Обща администрация, при условията на чл.67, ал.1,т.1 от КТ.**

***Описание на длъжността:*** Младшият специалист-счетоводител във Военно-окръжна прокуратура – София извършва финансово-счетоводна дейност в съответствие със Закона на счетоводството и другите нормативни актове. Той подпомага ръководителя на прокуратурата, съдебния администратор и главния счетоводител за правилното и законосъобразно използване на финансовите ресурси опазване на паричните средства и стоково-материални ценности. Участва в разработването на проект за годишен бюджет на прокуратурата и подпомага главния счетоводител при изготвянето на финансово-счетоводни отчети, справки и други; Изготвя ведомостите за изплащане на трудови възнаграждения на магистратите и съдебните служители; Извършва плащания във връзка с разходите на прокуратурата; Пряко подчинен е на главния счетоводител и го замества в случаи на отсъствие.

***Изисквания към кандидатите***:

Кандидатите за заемане на длъжността следва да отговарят на следните изисквания:

Общи изисквания:

* да са български граждани, граждани на друга държава – членка на Европейския съюз, на друга държава – страна по Споразумението за Европейското икономическо пространство, или на Конфедерация Швейцария;
* да са навършили пълнолетие;
* да не са поставени под запрещение;
* да не са лишени по съответен ред от правото да заемат определена длъжност;
* да не са осъждани на лишаване от свобода за умишлено престъпление от общ характер,

независимо от реабилитацията;

* да отговарят на изискванията за несъвместимост по чл.340а, ал.2 от ЗСВ;
* да имат завършено средно образование;
* да притежават необходимите професионални и нравствени качества;
* да отговарят на изискванията за заемане на длъжността предвидени в нормативните актове, ПАПРБ, Класификатора на длъжностите в администрацията по чл.341, ал.1 от ЗСВ и в длъжностната характеристика.

*За заемането на длъжността не се изисква трудов стаж и професионален опит.*

Допълнителни изисквания:

* да познават нормативната уредба и подзаконовите нормативни актове регламентиращи

дейността и компетентността на длъжността, за която кандидатстват.

* да имат компютърна грамотност - MS Office; познания за работа със специализирани счетоводни софтуерни продукти;

***Начин на провеждане на конкурса:*** Конкурсът ще бъде проведен от комисия назначена със заповед на административния ръководител на ВОП-София, на два етапа, като до вторият етап ще бъдат допуснати всички кандидати одобрени от предходният етап от конкурса. При липса на допуснати кандидати конкурсната процедура ще бъде прекратена. При допускане на един кандидат конкурс ще бъде проведен. Въз основа на получената оценка при вторият етап на конкурса, комисията ще класира кандидатите, съобразно получения от тях резултат, като за спечелил конкурса ще се счита кандидата получил най-висок резултат.

Спечелилият конкурса кандидат класиран на първо място ще бъде поканен за сключване на трудов договор при условията на чл. 67, ал.1, т.1 от Кодекса на труда.

***Етапи на конкурса:***

**Първи етап / по документи / -** разглеждане на постъпилите заявления и приложените документи и допускане до конкурс на кандидатите, чиито документи удостоверяват изпълнението на общите и специфични изисквания за заемане на длъжността; изготвяне на списъци с допуснатите и недопуснати кандидати.

**Втори етап -** събеседване с допуснатите до участие в конкурса кандидати по възходящ ред на входящият номер на заявлението за участие в конкурса.; оценяване и класиране.

***Начин на оценяване на кандидатите***

Допуснатите до участие в конкурса кандидати ще бъдат оценявани по следните показатели:

- познаване на Правилника за администрацията на ПРБ, Етичния кодекс на съдебните служители и Глава ХVІІІ от ЗСВ; - комуникативни умения; - релевантен опит относим към изискванията за длъжността; - професионална мотивация за работа в ПРБ; -събеседване по въпроси и решения на специфични проблеми свързани с изпълнение на длъжността.

Оценяването на кандидатите ще се извършва с оценки от 1 до 6 във възходящ ред, с точност до 0,50. Всеки член на комисията ще поставя оценка във формуляр за оценка, като крайната оценка се получава като средноаритметичен резултат от оценките на всеки член на комисията по всеки от показателите. Комисията ще класира само кандидатите получили оценка най-малко 4,50.

***Необходими документи за участие в конкурса:***

Кандидатите за заемане на длъжността „младши специалист-счетоводител”, следва да подадат *(лично или чрез пълномощник)* следните документи за участие:

-писмено заявление за участие в конкурса *(свободен текст)*;-автобиография подписана от кандидата;-заверено копие от документ за придобита образователно-квалификационна степен *(да се представи оригинал за сравняване)*; -заверени копия от документи, удостоверяващи продължителността на трудовия стаж и професионален опит /при наличие на такива/ *(да се представи оригинал за сравняване)*;-удостоверение за наличие или липса на данни за обвинения по неприключени наказателни производства;- медицинско свидетелство за работа;- медицинско свидетелство */удостоверение*/,издадено в резултат на извършен медицински преглед, че лицето не страда от психическо заболяване;-декларация от кандидата по чл.95, ал.2, т.1 от ПАПРБ *(получава се при подаване на документите)*;- други документи, свързани с изискванията за заемане на длъжността, по преценка на кандидата.

От кандидатите не се изисква представянето на свидетелство за съдимост. Същото ще бъде получено служебно по електронен път от Министерство на правосъдието. При неиздаване на електронно свидетелство за съдимост от МП, от кандидатите ще бъде изискано да представят такова, издадено по общоустановения ред.

Съгласно чл.95, ал.4 от ПАПРБ, лицето избрано в конкурсната процедура следва да попълни и декларация за съответствие с изискванията на чл.340а, ал.2 от ЗСВ.

***Място и срок на подаване на документите за участие в конкурса***

Документи за участие в конкурса се подават в едномесечен срок, считано от датата следваща датата на публикуване на обявата по реда на чл.94, ал.2 от ПАПРБ.

Адрес за подаване на документите за участие в конкурса :гр.София, ул.”Позитано”№ 24а, ет.2.

При подаване на документите за участие в конкурса на кандидатите се предоставя възможност да се запознаят с длъжностната характеристика за конкурсната длъжност.

***Място за обявяване на списъците или други съобщения във връзка с конкурса:***

Таблото на партера на сградата на Военно-окръжна прокуратура-София – гр.София, ул.“Позитано“ № 24а */непосредствено след входа за граждани/* и интернет-страницата на ВОП-София - <http://prb.bg/vopsofia/bg/>

За справки тел. 02/9216061 и 02/9216063.

Обявата е публикувана на 17.09.2025г. във в.“България днес“.